Paters Haven BnB & Self-Catering | LekkeSlaap
Paters Haven is in Bekbaai, aan die suidekant van Paternoster, geleë. Die gebied het 'n strand wat geskei is van Paternoster se hoofstrand. Dis stapafstand vanaf die besige ingang van die dorp en die meerderheid van die restaurante.
Die verblyf bestaan uit 1 selfsorg-eenheid met slaapplek vir 4 gaste, en 2 eenhede in die B&B, elkeen met slaapplek vir 2 volwassenes. Hier is altesaam slaapplek vir 8 gaste. Elke kamer beskik oor geriewe soos 'n stort, verhitte handdoekrelings, 'n yskassie, koffie- en teemaakgeriewe en 'n TV met DStv. Elkeen van die eenhede het 'n see-uitsig.
Ons bied ook geriewe soos veilige parkeerplek en WiFi. Die selfsorg-eenheid het 'n kaggel binne en 'n braai-area buite.
Ons is slegs 200 m van die strand af geleë. Doendinge in die omgewing sluit perdry, visvang, kajakvaart en voëlkyk in. daar is 'n verskeidenheid restaurante in die omgewing.